钦定古今图书集成/明伦汇编/皇极典/第246卷 > 天下为一家赋 吕大钧
## 钦定古今图书集成/明伦汇编/皇极典/第246卷 > 天下为一家赋 吕大钧

古之所谓天下为一家者，尽日月所照以度地，极舟
车所至以画疆，以八荒之际为蕃卫，以九州之限为
垣墙，列国则群子之舍，王畿则主人之堂。凡民之贤
而不可远者，皆我之父兄保傅；愚而不可弃者，皆我
之幼稚《获臧》。理其财，乃上所以养下之分，责之事，乃
下所以事上之常。浑浑然一尊百长以斟酌其教令，
“万卑千幼以奉承其纪纲；贸迁有无而不知彼我之
实；损益上下，而不辨公私之藏。”大矣哉！外无异人，旁
无四邻，无寇贼可御，无闾里可亲。一人之生，喜如似
续之庆；一人之死，哀若功缌之伦。“一人作非，不可不
愧，亦我族之丑；一人失所，不可不闵，亦吾家之贫。”尊
贤下不肖，则父教之义；嘉善矜不能，“则母鞠之仁；朝
觐会同，则幼者之定省承禀；巡守聘问，则长者之教
督抚存。”呜呼！周德既衰，斯道斯屈，析为十二，并为六
七，势不相统，乱从而出。忘祖考之训，则劫夺其屡盟
之时；轻骨肉之命，则战死于争城之日。曲防遏籴以
幸其灾；纵谍用间以乘其失。乖暌有甚于阋墙，斗狠
不离于同室。迨至秦政，以强自吞；推所不爱，以残自
昏。斧斤亲刃其九族，涂炭自隳其一门。兴阡陌而废
井田，则委货财于盗贼之手；置郡县而罢封建，则托
妇子于羁旅之屯。贫富不均，几臣仆其昆弟；苟简不
肖，皆土苴其子孙。自汉以来，终亦不复。虽有王侯而
不得辄预其政，虽有守令而不得久安其禄。譬之锦
衣玉食，纵无所用之子；雕车良马，委不善驭之仆。门
庭虽存，亦何足以统制；闺门无法，则何缘而雍睦？豪
强日横，而略无鞭扑之制；单弱日困，而不识襁褓之
鞠。岂天理之固然，实人谋之不足。尝闻之，治乱有数，
废兴有主。昔既有离，则今必有合；彼既可废，则我亦
可举。惟盛德之难偶，故旷时而未睹，岂有“待于吾君，
将一还于治古